钦定古今图书集成/明伦汇编/氏族典/第137卷 > 《四川总志》 > 文立
## 钦定古今图书集成/明伦汇编/氏族典/第137卷 > 《四川总志》 > 文立

按《晋书文立传》：“立字广休，巴郡临江人也。蜀时，游太
学，仕至尚书。蜀平，举秀才，除郎中。泰始初，拜济阴太
守，入为太子中庶子。上表请以诸葛亮、蒋琬、费祎等
子孙流徙中畿，宜见叙用。诏以立为散骑常侍，迁卫
尉，咸宁末卒。所著章奏诗赋数十篇，行于世。”